《海水竭》
元代·黄玠

海水竭，海人熬波泪成血。卤花凝白雪不如，高廪露积万有馀。

征商不行榷法坏，使者分司来趣卖。农家食咸苦不多，盐乎盐乎奈尔何。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。